Document ID: /roh_data/filtered/fineweb-2-filterrobots_roh.jsonl.gz/7188

Il nov model prevesa ch'ils indigens ed ils giasts che pernotteschan a Val pon duvrar ils runals gratuitamain. La finanziaziun duai succeder sur contribuziuns pauschalas da la vischnanca, dals possessurs d'abitaziuns secundaras e da la hotellaria.
Il fanadur 2017 è il project per il nov sistem da finanziaziun vegnì sin maisa. Sinaquai han la vischnanca, «Visit Vals» e la «Sportbahnen Vals SA» sviluppà in nov model da finanziaziun e mess quel en discussiun. Radund 800 chasadas cun totalmain 558 persunas èn sa participadas a l'enquista online. Tant ils indigens sco er ils possessurs d'abitaziuns secundaras èn cunter da serrar las pendicularas, e refusan er da laschar ir concurs l'interpresa.
Sco quai che la vischnanca communitgescha veglian ins ussa optimar il model e preschentar quel la primavaira.
RR novitads 14:00